תקנות התכנון והבנייה (רישום מגרש תלת-ממדי)

{{ח:התחלה}}
{{ח:כותרת|תקנות התכנון והבנייה (רישום מגרש תלת־ממדי), התש״ף–2020}}

{{ח:פתיח-התחלה}}
{{ח:תיבה|ק״ת תש״ף, 1774|תקנות התכנון והבנייה (רישום מגרש תלת־ממדי)|https://olaw.org.il/takanot/takanot-8648.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבנייה#סעיף 69|סעיפים 69(1א)(ב)}}, {{ח:חיצוני|חוק התכנון והבנייה#סעיף 138א|138א(א)(2)}} {{ח:חיצוני|חוק התכנון והבנייה#סעיף 265|ו־265}} {{ח:חיצוני|חוק התכנון והבנייה|לחוק התכנון והבנייה, התשכ״ה–1965}} (להלן – החוק), ולאחר התייעצות עם המועצה הארצית לתכנון ולבנייה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בתקנות אלה, ”תשריט חלוקה“ – תשריט כמשמעותו {{ח:חיצוני|חוק התכנון והבנייה#סעיף 137|בסעיף 137 לחוק}}.

{{ח:סעיף|2|קביעת גבולות מגרש תלת־ממדי בתכנית}}
{{ח:ת}} בתכנית הכוללת הוראות בדבר קביעת מגרש תלת־ממדי כאמור {{ח:חיצוני|חוק התכנון והבנייה#סעיף 69|בסעיף 69(1א) לחוק}}, גבולות המגרש התלת־ממדי יפורטו בתכנית לפי הוראות אלה:
{{ח:תת|(1)}} התכנית תכלול נספח המתאר באופן גרפי את כל גבולות המגרש התלת־ממדי, ובכלל זה פירוט של כל מפלסי הגובה של המגרש התלת־ממדי;
{{ח:תת|(2)}} תשריט התכנית יכלול סימון של המגרש התלת־ממדי ממבט על (היטל).

{{ח:סעיף|3|סימון מגרש תלת־ממדי בתשריט חלוקה}}
{{ח:ת}} בתשריט חלוקה הכולל מגרש תלת־ממדי שגבולותיו לא נקבעו בתכנית כאמור {{ח:חיצוני|חוק התכנון והבנייה#סעיף 138א|בסעיף 138א לחוק}}, גבולות המגרש התלת־ממדי יסומנו בתשריט לפי הליך זה:
{{ח:תת|(1)}} התשריט יכלול תיאור של כל גבולות המגרש התלת־ממדי, ובכלל זה פירוט של כל מפלסי הגובה של המגרש התלת־ממדי;
{{ח:תת|(2)}} התשריט יכלול סימון של המגרש התלת ממדי ממבט על (היטל) על רקע גבולות המגרשים או החלקות שמהם מוצעת החלוקה;
{{ח:תת|(3)}} התשריט יוגש לאישור בהסכמת כל בעלי הקרקע בחלקות שמהן מוצעת החלוקה; הסכמת בעל קרקע תינתן לאחר שניתנה לו זכות עיון בתשריט; לצורך מתן זכות עיון בתשריט ישלח מגיש התשריט את פרטי הזיהוי המקוונים של התשריט אל כתובת דואר אלקטרוני שמסר לו בעל הקרקע לצורך עניין זה או אל מענו של בעל הקרקע לפי האמור בפסקה (5);
{{ח:תת|(4)}} לא ניתנה הסכמה של מי מבעלי הקרקע, ניתן להגיש את התשריט לאישור בלא הסכמה כאמור בפסקה (3), והמבקש ישלח לבעל קרקע שלא נתן את הסכמתו הודעה בדבר הגשת הבקשה לאישור תשריט החלוקה; להודעה יצורף תשריט החלוקה שהוגש או פרטי הזיהוי המקוונים של התשריט, תצוין בה האפשרות להתנגד לבקשה בתוך 15 ימים ממועד מסירת ההודעה וכתובת הוועדה המקומית לשליחת התנגדות;
{{ח:תת|(5)}} הודעה לפי פסקה (4) תישלח במסירה אישית או בדואר רשום עם אישור מסירה למענו של בעל הקרקע וכן אל כתובת דואר אלקטרוני, אם מסר בעל הקרקע;
{{ח:תת|(6)}} בעל קרקע אשר קיבל הודעה על הגשת בקשה לאישור תשריט חלוקה, רשאי להגיש לוועדה המקומית התנגדות בכתב לבקשה, בתוך 15 ימים מיום קבלת ההודעה בדבר הגשתה; הוועדה המקומית תשלח העתק מההתנגדות שהתקבלה למבקש;
{{ח:תת|(7)}} הוועדה המקומית תחליט אם לאשר את התשריט או לסרב לאשרו; אישרה הוועדה המקומית את התשריט, יחתום עליו יושב ראש הוועדה המקומית ואם אישור התשריט טעון הסכמה של הוועדה המחוזית כאמור {{ח:חיצוני|חוק התכנון והבנייה#סעיף 138א|בסעיף 138א(ב) לחוק}}, חתימת יושב ראש הוועדה המקומית על התשריט תינתן לאחר קבלת הסכמה כאמור;
{{ח:תת|(8)}} הוגשה התנגדות על ידי בעל קרקע, תבחן הוועדה המקומית את ההתנגדות ותכריע בה במסגרת ההחלטה על אישור התשריט; הוועדה תשלח את החלטתה המנומקת למבקש ולמגיש ההתנגדות;
{{ח:תת|(9)}} אם אישור התשריט טעון הסכמה של הוועדה המחוזית כאמור {{ח:חיצוני|חוק התכנון והבנייה#סעיף 138א|בסעיף 138א(ב) לחוק}} –
{{ח:תתת|(א)}} הוועדה המקומית תציין בהחלטתה לאשר את התשריט כי אישור התשריט טעון הסכמה כאמור;
{{ח:תתת|(ב)}} הוועדה המקומית תפנה לוועדה המחוזית לקבלת הסכמתה ותצרף את התשריט ואת החלטתה לאשר את התשריט;
{{ח:תתת|(ג)}} אם התקבלה הסכמת הוועדה המחוזית, יושב ראש הוועדה המקומית יחתום על התשריט ויציין בחתימתו את המועד שבו התקבלה הסכמת הוועדה המחוזית.

{{ח:סעיף|4|תחילה}}
{{ח:ת}} תחילתן של תקנות אלה 30 ימים מיום פרסומן {{ח:הערה|(התקנות פורסמו ביום 9.7.2020)}}.

{{ח:חתימות|ג׳ בתמוז התש״ף (25 ביוני 2020)}}
* '''אריה מכלוף דרעי'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]